ปวดหัวข้างหลังด้านซ้ายค่ะ ปวดไปถึงต้นคอ ทานยาแก้ปวดแล้วแต่มีความรู้สึกตื้อๆอยู่ค่ะ ปวดตั้งแต่วันเสาร์ ไม่ปวดมากเท่าไร
สวัสดีค่ะ อาการปวดศีรษะร้าวไปที่คอ อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา อาจมีร้าวไปที่คอหรือท้ายทอยได้-ปวดไมเกรน มักปวดข้างเดียว มีคลื่นไส้ ตาพร่า-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์